উদ স্তন্যপায়ী জন্তু৷ উদে বসম্ত আৰু গ্ৰীষ্ম কালত বেছিকৈ যোৰ পাতে যদিও অন্য সময়তো কম-বেচি পৰিমাণে যোৰ নপতা নহয়৷ ইহঁতে পানীৰ তলত যোৰ পাতে আৰু ২-৪টা পৰ্যন্ত পোৱালি দিয়ে৷ জন্মৰ সময়ত পোৱালিবোৰৰ দাঁত নগজে আৰু চকু মেল নাখায়৷ এমাহমানৰ পাছতে চকু দুটা মেল খায়৷ ইহঁতৰ গাঁতটোত পোৱালিৰ বাবে শুকান ঘাঁহ-বন আদি পাৰি কোমল কৰি দিয়ে৷ এনেকৈ পোৱালিবোৰ ডাঙৰ হোৱালৈকে মাকেই লালন-পালন কৰাৰ লগতে মাটি-পানী দুয়োটাতে প্ৰশিক্ষণো দিয়ে৷ তিনিমাহ মানৰপৰা পোৱালিবোৰ পানীত ভালকৈ সাঁতুৰিব পাৰে৷ প্ৰথম অৱস্থাত মাকে পোৱালিবোৰক পানীলৈ ঠেলি দিয়াৰ লগতে এটা মাছ মাকজনীয়ে মুখত লৈ দ ঠাইলৈ গুচি যায়৷ মাকৰ মুখৰপৰা পোৱালিবোৰে মাছটো আনিবলৈ যাওঁতেই সাঁতোৰ শিকিব পৰা হয়৷ এনেকৈ দুই-তিনি বছৰমানৰ পাছত পোৱালিবোৰ প্ৰাপ্তবয়স্ক হয় আৰু যোৰ পাতে৷

স্থিতি তথা সংৰক্ষণ
উদৰ বাসস্থান
জীৱন –চক্ৰ
খাদ্য